- Hindi News
- National
- हरियाणा में पानी का संकट, फिर भी 92 फीसदी जमीन पर फ्लड इरिगेशन से की जा रही है खेती
हरियाणा में पानी का संकट, फिर भी 92 फीसदी जमीन पर फ्लड इरिगेशन से की जा रही है खेती
एसवाईएल नहर से पानी लाने को लेकर हरियाणा में भले ही सियासी घमासान मचा है। लेकिन खेती में पानी के सदुपयोग को लेकर सरकारों ने पिछले 50 साल में कोई काम नहीं किया। प्रदेश में आज भी करीब 92 फीसदी जमीन पर फसल की सिंचाई फ्लड इरिगेशन यानी नहर, ट्यूबवैल आदि से होती है। प्रदेश में करीब 90 लाख एकड़ कुल कृषि भूमि है। इसमें से 6.85 लाख एकड़ यानी करीब 8 फीसदी जमीन पर ही माइक्रो इरिगेशन (फव्वारा और ड्रिप पद्धति) से सिंचाई होती है। ये हालात तो तब हैं, जबकि माइक्रो इरिगेशन के उपकरणों पर करीब 50 प्रतिशत की सब्सिडी देय है। कृषि एवं किसान कल्याण मंत्री ओमप्रकाश धनखड़ ने माना कि सरकारी क्षेत्र की कंपनियां अच्छी तरह से मार्केटिंग नहीं कर पातीं। तमाम अफसरों की मौजूदगी में उन्होंने यह भी कहा कि सरकारी अफसर उतनी अच्छी तरह काम नहीं करते जितनी उनसे अपेक्षा रहती है। उन्होंने कहा कि एग्रीकल्चर मार्केटिंग बोर्ड अब वास्तव में मार्केटिंग बोर्ड बनने की प्रक्रिया में है। इसके लिए क्रॉप मैनेजमेंट और क्रॉप मार्केटिंग मैनेजमेंट के लिए अलग से नोडल अधिकारी लगाए जाने की जरूरत है। धनखड़ शनिवार को यहां मीडिया कर्मियों से बात कर रहे थे।
tgl_Latn sot_Latn hin_Deva hin_Deva hin_Deva